Want Hy weet hoe my wandel is; as Hy my toets, sal ek soos goud te voorskyn kom. Job 23:10
want die HERE tugtig hom wat Hy liefhet, ja, soos 'n vader die seun in wie hy behae het. Spreuke van Salomo 3:12
En die voorwerp wat hy besig was om te maak, het misluk—soos dit gaan met klei in die hand van die pottebakker—maar hy het daaruit weer 'n ander voorwerp gemaak soos dit in die oë van die pottebakker reg was om dit te maak. Jeremia 18:4
Sal jou hart standhou of jou hande sterk wees in die dae as Ek met jou handel? Ek, die HERE, het dit gespreek en sal dit doen. Esegiël 22:14
Elkeen dan wat na hierdie woorde van My luister en dit doen, hom sal Ek vergelyk met 'n verstandige man wat sy huis op die rots gebou het. Matteus 7:24
'n Mens gooi ook nie nuwe wyn in ou leersakke nie; anders bars die sakke en die wyn loop uit en die sakke vergaan. Maar 'n mens gooi nuwe wyn in nuwe sakke en altwee bly behoue. Matteus 9:17
maar hy wat nie geweet het nie en gedoen het wat slae verdien, sal met min slae geslaan word. En elkeen aan wie veel gegee is, van hom sal veel gevorder word; en aan wie hulle veel toevertrou het, van hom sal hulle oorvloediger eis. Lukas 12:48
Hy moet meer word, maar ek minder. Johannes 3:30
Voorwaar, voorwaar Ek sê vir julle, as die koringkorrel nie in die grond val en sterf nie, bly dit alleen; maar as dit sterf, dra dit veel vrug. Johannes 12:24
Elke loot wat in My nie vrug dra nie, neem Hy weg; en elke loot wat vrug dra, dié maak Hy skoon, sodat dit meer vrug kan dra. Johannes 15:2
Bly in My, soos Ek in julle. Net soos die loot geen vrug kan dra van homself as dit nie in die wynstok bly nie, so julle ook nie as julle in My nie bly nie. Johannes 15:4
En moenie julle lede stel tot beskikking van die sonde as werktuie van ongeregtigheid nie, maar stel julleself tot beskikking van God as mense wat uit die dode lewend geword het, en julle lede as werktuie van geregtigheid in die diens van God. Romeine 6:13
Daarom gee ons nie moed op nie, maar al vergaan ons uiterlike mens ook, nogtans word die innerlike mens dag ná dag vernuwe.Want ons ligte verdrukking wat vir 'n oomblik is, bewerk vir ons 'n alles oortreffende ewige gewig van heerlikheid; 2 Korintiërs 4:16, 17
Want hoewel ons in die vlees wandel, voer ons die stryd nie volgens die vlees nie;want die wapens van ons stryd is nie vleeslik nie, maar kragtig deur God om vestings neer te werp, 2 Korintiërs 10:3, 4
omdat ek juis hierop vertrou, dat Hy wat 'n goeie werk in julle begin het, dit sal voleindig tot op die dag van Jesus Christus; Filippense 1:6
Stry die goeie stryd van die geloof, gryp na die ewige lewe, waartoe jy ook geroep is en die goeie belydenis voor baie getuies afgelê het. 1 Timoteus 6:12
Ly dan verdrukking soos 'n goeie krygsman van Jesus Christus. 2 Timoteus 2:3
Ag dit louter vreugde, my broeders, wanneer julle in allerhande versoekinge val,omdat julle weet dat die beproewing van julle geloof lydsaamheid bewerk. Jakobus 1:2, 3
Onderwerp julle dan aan God; weerstaan die duiwel, en hy sal van julle wegvlug. Jakobus 4:7
Daarin verheug julle jul, al word julle nou—as dit nodig is—'n kort tydjie bedroef onder allerhande beproewinge,sodat die beproefdheid van julle geloof, wat baie kosbaarder is as goud wat vergaan maar deur vuur gelouter word, bevind mag word tot lof en eer en heerlikheid by die openbaring van Jesus Christus; 1 Petrus 1:6, 7
Geliefdes, verbaas julle nie oor die vuurgloed van vervolging onder julle wat tot julle beproewing dien, asof iets vreemds oor julle kom nie;maar namate julle gemeenskap het aan die lyde van Christus, moet julle bly wees, sodat julle ook by die openbaring van sy heerlikheid met blydskap kan jubel. 1 Petrus 4:12, 13
Wandel in die nuwigheid van die lewe / Walking In The Newness Of Life
En Hy het 'n nuwe lied in my mond gegee, 'n lofsang tot eer van onse God. Baie sal dit sien en vrees en op die HERE vertrou. Psalms 40:3
En Ek sal julle 'n nuwe hart gee en 'n nuwe gees in jul binneste gee; en Ek sal die hart van klip uit julle vlees wegneem en julle 'n hart van vlees gee. Esegiël 36:26
Ons is dus saam met Hom begrawe deur die doop in die dood, sodat net soos Christus uit die dode opgewek is deur die heerlikheid van die Vader, ons ook so in 'n nuwe lewe kan wandel. Romeine 6:4
en dat julle vernuwe moet word in die gees van julle gemoeden julle met die nuwe mens moet beklee wat na God geskape is in ware geregtigheid en heiligheid. Effesiërs 4:23, 24
Broeders, ek reken nie dat ek dit self gegryp het nie.Maar een ding: ek vergeet die dinge wat agter is en strek my uit na wat voor is, en jaag na die doel om die prys te verkry van die hoë roeping van God in Christus Jesus. Filippense 3:13, 14